ยำตำรวจ หั่นดอกไม้และกระบอง 24/12/60
ถ้าไม่ก้าวข้าม อย่าถามความสำเร็จ เขม่าปืน ได้เวลา หั่นดอกไม้และกระบองยำตำรวจ ประจำวันอาทิตย์ที่ 24 ธ.ค.2560,ระดมกำลังรับเทศกาล,ใกล้วันหยุดส่งท้ายปีเก่าต้อนรับปีใหม่ พล.ต.อ.เฉลิมเกียรติ ศรีวรขาน รอง ผบ.ตร.รับเป็นแม่งาน.,ลุยโครงการ ประชารัฐร่วมใจ ดูแลความปลอดภัยบ้านประชาชน รับฝากบ้านระหว่างวันที่ 25 ธ.ค.2560-3 ม.ค.2561,ติดต่อได้ที่สถานีตำรวจทุกแห่งทั่วประเทศ,สะท้อนชีวิตผู้พิทักษ์,บรรดาตำรวจชั้นผู้น้อยตาละห้อยต่อแถวเข้าคิวรอรับปืน 9 มม. ตามโครงการจัดหาอาวุธปืนเพื่อเป็นสวัสดิการแก่ข้าราชการตำรวจ,บางรายเจอ นายหน้า หักค่าจ้างดำเนินการ 5,000 บาท,ซ้ำร้ายยังถูก ฝ่ายปกครอง ผู้ออกใบอนุญาตให้ซื้ออาวุธปืน (แบบ ป.3) เล่นแง่ประวิงเวลาอีก,ทำหัวร้อนกันทั่วหน้า ทั้งที่เป็นปืนของพวกเขาควักกระเป๋าซื้อกันเอง,เรื่องนี้ พ.ต.อ.กฤษณะ พัฒนเจริญ รองโฆษก ตร.ฝากมาบอก,กองสรรพาวุธ สกบ.จะเปิดแจกจ่ายปืนอีกครั้งวันพุธที่ 10 ม.ค.2561 สำหรับการรับแบบกลุ่ม หรือมอบอำนาจให้บุคคลอื่นรับแทน,ส่วนการรับปืนในวันเสาร์และวันอาทิตย์แบบรับเองเฉพาะบุคคลเริ่มวันเสาร์ที่ 13 ม.ค.61 เป็นต้นไป,พร้อมยืนยันจะจัดการ เหลือบไรในคราบสีกากี ทั้งวินัยและอาญาจนถึงที่สุด,หยิกแกมหยอก,ดูเหมือนตอกลิ่มทิ่มหัวคะมำ เมื่อ สมาคมผู้สื่อข่าว-ช่างภาพอาชญากรรมแห่งประเทศไทย ตั้งฉายาตำรวจประจำปี 2560,ชู พล.ต.อ.จักรทิพย์ ชัยจินดา ผบ.ตร. เป็น ผบ.ตร.สายแข็ง,ปั้น พล.ต.อ.วิระชัย ทรงเมตตา รอง ผบ.ตร.ขึ้นชั้น มือปราบพระกาฬ,เอาผลงานคนเก่าเทียบผู้มาใหม่ ส่ง พล.ต.ท.ชาญเทพ เสสะเวช ผบช.น.กลายเป็น น.1 ไม่บึ่งแล้ว,เลวร้ายสุดไม่พ้น พล.ต.ท.จิตติ รอดบางยาง ผบช.ภ.2,ได้ฉายา ฉลามตาฟาง อ้างเหตุอบายมุขเกลื่อนภาคตะวันออก อาชญากรรมผุดขึ้นเป็นดอกเห็ด แต่แก้ไขไม่สำเร็จ,ส่วน พ.ต.อ.นพศิลป์ พูลสวัสดิ์ รอง ผบก.สส. บช.น. ผู้อยู่เบื้องหลังพิชิตคดีสำคัญเป็น นักสืบโลกลืม,จะว่าไปแล้ว รายนี้ต่างหากที่โลกลืม,พ.ต.ท.ธนกฤต กนิษฐกุล ลูกชาย พล.ต.ต.พงษ์ศักดิ์ กนิษฐกุล อดีต รอง ผบช.น. โดนเตะโด่งออกนอกนครบาล,นั่งเก้าอี้รอง ผกก.สส.สภ.แก้งสนามนาง จ.นครราชสีมา แต่ไม่ถอดใจ นำวิชาสืบสวนไปสอนลูกน้องที่ภูธรพิชิตคดีต่อเนื่อง,แถมเสาร์-อาทิตย์ ต้องตีรถเข้ากรุงดูแลพ่อแม่ที่ชรามากแล้ว,รอเวลาฟ้ามีตา,ยานรกล้นทะลัก,แค่ไม่ถึงเดือน พ.ต.อ.ประสงค์ อานมณี ผกก.สส.บก.น.8 จับมือ พล.ต.ต.อิทธิพล อัจฉริยะประดิษฐ์ ผบก.สส.บช.น. ทลายขบวนการค้ายาเสพติด,ยึดยาบ้าได้ถึง 26 ล้านเม็ด ลักลอบจากชายแดนภาคเหนือมาพักในเมืองหลวง,มี พ.ต.ท.ธนาวินท์ กาญจนวิภาส สว.กก.สส.2 บก.สส.บช.น. นักสืบดาวรุ่ง รุ่นใหม่ร่วมฉากเก็บกวาดด้วย,แจ้งประชาสัมพันธ์,งานวันคล้าย วันสถาปนา บช.น. ครบปีที่ 95 เริ่มพิธีตั้งแต่ 08.00 น.วันนี้,วางพานพุ่ม พระอนุสาวรีย์กรมพระนเรศวรฤทธิ์ และวางพวงมาลา อนุสาวรีย์ผู้พิทักษ์ประชาชน,ตามด้วยพิธีสงฆ์ ก่อนมอบ โล่เกียรติคุณตำรวจดีเด่น และทุนการศึกษาบุตร-ธิดาข้าราชการตำรวจ,จากนั้นร่วมงานเลี้ยงรับรองที่ห้องประชุมใหญ่ บช.น.,เย็นวันเดียวกัน,เลี้ยงฉลองสมรส กมลชนกรานต์ พิลาภ บุตรี สุรินทร์-บุญช่วย พิลาภ กับ พ.ต.ต.ธียาฌพัตห์ รังสิพราหมณกุล บุตร พล.ต.อ.ศรีวราห์-กัณมิตศิณี รังสิพราหณกุล ณ ห้องแกรนด์บอลรูม โรงแรมดิ เอมเมอรัลด์,เขม่าปืน
ระดมกำลังรับเทศกาลใกล้วันหยุดส่งท้ายปีเก่าต้อนรับปีใหม่ พล.ต.อ.เฉลิมเกียรติ ศรีวรขาน รอง ผบ.ตร.รับเป็นแม่งาน.ลุยโครงการ ประชารัฐร่วมใจ ดูแลความปลอดภัยบ้านประชาชน รับฝากบ้านระหว่างวันที่ 25 ธ.ค.2560-3 ม.ค.2561
ฝากบ้านไว้กับตำรวจ,ปีใหม่,ยาบ้า,ยำตำรวจหั่นดอกไม้และกระบอง,เขม่าปืน,ข่าวทั่วไป